**Møtereferat**

|  |  |  |  |
| --- | --- | --- | --- |
| Til stede: | Øyvind W. Gregersen (dekan), Tom Helmersen (HR/HMS sjef), Lisbeth Aune (Forskerforbundet), Britt Iren Tiseth (Parat), Sigrid Lindmo (hovedverneombud), Anita Storsve (NTL), Pei Na Kui (NITO), Eirin Marie Skjøndal Bar (Tekna) | | |
| Forfall: | Henriette Vågland (Tekna) | | |
| Kopi til: |  | | |
| Gjelder: | LOSAM møte 01/20 | | |
| Møtetid: | 24.01.20, kl. 09.00-10.30 | Møtested: | Realfagbygget, Rom E1-118 |
| Signatur: | ØWG/THE | | |

Godkjenning av referat fra forrige møte. Godkjent.

**Sak 20/01 Godkjenning av matrisemandater**

Dekan informerer. Opprettet matrisemandater etter tidligere evaluering av det administrative arbeidet. Matrisemandatene ligger som vedlegg til saken. Mandatene tydeliggjør hva som er oppgaven til hver matrise.

De er tenkt å være levende dokumenter, og de kan oppdateres og forbedres. Medarbeiderne i hver enkelt matrise har medvirket i å utarbeide mandatene, i samråd med seksjonssjefer og dekan.

**Sak 20/02 Midlertidighet – måltall og planer – bestilling fra sentralt**

Oppfølging fra sist LOSAM. Handlingsplan for redusert midlertidighet tidligere vedtatt.

Måltall for reduksjon av midlertidighet.

Forslag fra dekan er at målet for 2020 er at midlertidigheten skal ned 3-4 % (er per nå på 17,62%). Mål for neste tre år er å redusere midlertidigheten ned til 8-9 % (langsiktig mål).

LOSAM mener det er fornuftig med en gradvis reduksjon. LOSAM spør om hvordan dette har blitt tatt imot av medarbeiderne. Dekan sier at planen ikke er drøftet noe bredere enn med ledergruppen. Ledergruppen har vurdert at 3-4 % bør være mulig å få til i 2020.

LOSAM spør om det er satt i gang noen diskusjon rundt dette nedover i nivåene. Viktig diskusjon rundt karriereløp. Det er det ikke per nå.

I handlingsplanen er et av tiltakene at man øker den faste kapasiteten noe, både på vitenskapelig og administrativ side, slik at man får dekket mye av behovene internt ved kortere fravær, permisjoner mm.

Enighet i LOSAM om mål og måltall. Ved grunnleggende endringer vil man jobbe videre med det. I det nærmeste året blir det viktigste å følge opp den planen som er lagt.

**Sak 20/03 Lønnsstatistikk etter lønnsoppgjøret 2019**

Oppdaterte tall etter siste lønnsoppgjør. Lønnsoppgjøret premierte lang ansettelse ved NTNU, noe som har resultert i et relativt godt oppgjør for NV sin del.

Gjennomgang av tallene, både på NV, hele NTNU og andre fakultet.

**Sak 20/04 Handlingsplan 2020**

Hva skal vi gjøre i 2020 for å nå målene i strategien? Trangt økonomisk år, så noen av tiltakene blir satt på vent. Drøfting av handlingsplanen.

LOSAM peker på at målene om reduksjon av midlertidig ikke er tatt inn i handlingsplanen. Dekan er enig i at dette kunne ha vært tatt inn som et eget punkt.

**Sak 20/05 Oppfølging av arbeidsmiljøundersøkelsen (ARK)**

Gjennomgang av resultatene og tema som har blitt kartlagt, dekan presenterer. Understreker viktigheten av at den enkelte ansatte melder fra til nærmeste leder hvis det har oppstått uheldige situasjoner.

NVs svarprosent var på 64,62 %. Litt ned sammenlignet med forrige ARK for to år siden.

Resultatene viser at NV ligger ganske tett på snittet til NTNU totalt, samt hele UH-sektoren. Sammenlignet med NV for to år siden har vi hatt forbedring på flere områder.

Undersøkelsen har også kartlagt arbeidstid. Viser at vi har en lavere andel ansatte med mye overtid enn ved forrige undersøkelse – en viss forbedring.

LOSAM spør om det er noen forskjell på utslagene for de ulike stillingskategoriene. Dekan informerer om at han ikke har noen god total oversikt over dette, vanskelig å si helt generelt. Men det er kanskje en liten tendens til at administrativt ansatte har en litt lavere score enn vitenskapelige.

**Eventuelt**

Ansettelseskomite for å ansette ny instituttleder ved IMA. LOSAM skal oppnevne to medlemmer. Dekan ønsker å ivareta bredden av instituttet, og de ulike ansattgruppene. LOSAM foreslår Eli Beate Larsen (teknisk gruppe), og Eirik Sundby (vitenskapelig).

Medvirkningskonferanse 25.02.20 for tillitsvalgte. Campus-prosjektet. LOSAM-medlemmene oppfordres til å melde seg på.

**Neste møte: 28.02.20**